《送子晦宰南安 其二》
宋代·林希逸

此邑曾为掾往还，昔云优易近彫残。士嗟前辈风流远，吏苦专人月解难。

琴以道鸣宁择地，篙如手妙岂愁滩。竹湖亲授侯心印，不比他时事上官。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。